LUČENEC/TOMÁŠOVCE. Pre práce na trati je vo štvrtok a piatok 10. augusta v časoch od 8.10 hod. do 11.50 hod. vylúčená osobná železničná doprava medzi Lučencom a Tomášovcami.
Ako informuje Železničná spoločnosť Slovensko (ZSSK) na svojej internetovej stránke, vlaky OS 6207, Os 6209, Os 6212 a Os 6214 sú počas uvedených dní v tomto úseku nahradené autobusovou dopravou.
"V rámci spomínanej výluky sa budú odstraňovať defektoskopické chyby. Práce budú vykonávať zamestnanci Železníc Slovenskej republiky (ŽSR) v spolupráci s externým dodávateľom," doplnila hovorkyňa ŽSR Martina Pavliková.